กูรูแนะสะสม 6 หุ้นเด็ดพื้นฐานดี PER ต่ำ ปันผลสูง- laggard
บล.เอเซีย พลัส แนะกลยุทธ์การลงทุน จึงแนะนำให้ทยอยขายทำกำไรหุ้นที่ปรับมี upside เหลือน้อย และสลับมาสะสมหุ้นพื้นฐานดี PER ต่ำ เงินปันผลสูง และยังขึ้นน้อยกว่าตลาด (laggard) ตามรายกลุ่ม
7 เม.ย. 2558

บมจ.หลักทรัพย์ เอเซีย พลัส ระบุในบทวิเคราะห์(7 เม.ย.)ว่า โดยรวมแม้ตลาดจะมีปรับฐาน แต่ก็มีหุ้นจำนวนมากปรับขึ้นขึ้นแรง จนมี upside จำกัด หรือ เกินมูลค่าพื้นฐานแล้ว กลยุทธ์การลงทุน จึงแนะนำให้ทยอยขายทำกำไรหุ้นที่ปรับมี upside เหลือน้อย และสลับมาสะสมหุ้นพื้นฐานดี PER ต่ำ เงินปันผลสูง และยังขึ้นน้อยกว่าตลาด (laggard) ตามรายกลุ่ม  คือ
             –  ขนส่ง :  BTS ([email protected]) upside สูงถึง 30% และมี div. yield สูงถึง 6.3% และมีปัจจัยขับเคลื่อนจากการประมูลรถไฟฟ้าที่ใกล้เข้ามาและจะมีความคืบหน้าช่วงเดือนนี้
             –   อสังหาฯ โดยเฉพาะผู้พัฒนาบ้านขาย ยังเลือก SPALI ([email protected]) เป็น Top pick มี upside สูงถึง 46% และ Div. Yield สูงกว่า 6% แต่ PER ต่ำเพียง 6.7 เท่า เท่านั้น ขณะที่ผลการดำเนินงานปีนี้มี backlog รองรับแล้วกว่า 80% กำไรปีนี้ทำ new high ต่อเนื่อง
             – สื่อสาร : ADVANC มี upside 18% div yield สูง 6% บวกกับประโยชน์ที่ได้สูงสุดหากชนะการประมูล 4G ถือเป็นการปิดจุดอ่อนที่ไม่มีบริการ 4G ในปัจจุบัน
             – อาหาร : CPF ([email protected]) มี upside กว่า 40% คาดการณ์กำไรจากการดำเนินงานปี 2558 จะเติบโตถึง 71.6% yoy จากการขยายตลาดส่งออกไก่สดแช่แข็งไปญี่ปุ่นและเกาหลีใต้ หนุนธุรกิจฟาร์มเลี้ยงสัตว์บกและธุรกิจอาหารสัตว์เติบโตต่อเนื่อง และ TUF ([email protected]) มี upside เกือบ 30% คาดการณ์กำไรจากการดำเนินงานปี 2558 จะเติบโตถึง 51.1% yoy ผลจากการรวมงบการเงิน King Oscar และ MerAlliance เข้ามาเต็มปี
             – บันเทิง : BEC ([email protected]) มี upside สูงถึง 37% และ div.yield กว่า 5.5% คาดยังเห็นกำไรต่อเนื่องและมีโอกาสพลิกกลับมาเติบโตอีกครั้งตั้งแต่งวด 2Q58 เป็นต้นไป